OpenLLM-France/wikimedia huggingface dataset:
# Frankenstein (pel·lícula de 1910)

Frankenstein és una pel·lícula de 1910 basada en la novel·la Frankenstein o el modern Prometeu, de Mary Shelley i dirigida per J. Searle Dawley.
Aquesta cinta de 16 minuts és la primera adaptació a la pantalla dels personatges de la novel·la de Mary Shelley i va ser produïda per Thomas Alva Edison. La pel·lícula va ser rodada en cinema mut i càmera fixa en pla general durant tota la seva durada.
Es va rodar en tres dies als edificis Edison Studios del Bronx a Nova York, a pesar que Edison era el seu productor no va tenir una participació activa en la pel·lícula, únicament va posar el seu nom. El director, J. Searle Dawley la va escriure i va dirigir per a la seva visió en el Quinetoscopi. Es va estrenar el 18 de març d'aquell mateix any i va ser una adaptació lliure de la novel·la.
El personatge de Víctor Frankenstein de 35 anys; no era gaire fidel a la visió que va plasmar Shelley a la seva novel·la, no era tan complex ni minuciós, i tenia un semblant semblant al d'un mag, en comptes d'un científic. En la seva primera versió Frankenstein va crear el monstre en un calder bullint a diferència d'altres de posteriors en les quals es valia de l'energia d'un llamp.

## Repartiment

* Augustus Phillips: Dr. Frankenstein
* Mary Fuller: Elizabeth
* Charles Ogle: El Monstre de Frankenstein

## Argument

Victor Frankenstein és un jove estudiant de 35 anys, que tracta de crear la criatura perfecta. Tanmateix, els seus experiments el porten a crear un terrible monstre deforme; que constantment ataca. Però aquella criatura desapareix en mirar-se en un mirall.

## Conservació

Durant molts anys, aquesta pel·lícula, es creia perduda. El 1963, una descripció de l'argument i imatges van anar descobertes publicades a vells arxius d'Edison.
Els anys 50 una impressió d'aquesta pel·lícula va ser comprada per Wisconsin film collector a Alois F. Dettlaff, que no va comprendre la seva raresa fins gaires anys més tard. La seva existència primer va ser revelada a mitjans dels anys 1970. Encara que una mica deteriorada, la pel·lícula estava en condició de ser visible completa, amb títols i tints com el 1910. Detalff tenia una còpia de preservació de 35 mm feta per Jorge Eastman House a finals dels 70.

## Curiositats

En la publicitat de la pel·lícula, l'Edison Film Company va informar que: S'ha intentat eliminar amb compte totes les situacions realment repulsives i concentrar-se sobre els problemes místics i psicològics que es troben en aquest sorprenent relat".

## Vegeu també

* Frankenstein (pel·lícula de 1931)
# Furano

Furano (富良野市, Furano-shi) és una ciutat i municipi de la subprefectura de Kamikawa, a Hokkaido, Japó. Tot i tindre la categoria i consideració de ciutat, l'activitat principal de Furano es basa en l'agricultura complementada amb el turisme estacional.

## Geografia

El municipi de Furano es troba a la part meridional de la subprefectura de Kamikawa, a la regió central de Hokkaido. El terme municipal de Furano limita amb els de Minami-Furano al sud, amb Naka-Furano i Kami-Furano al nord i amb el municipi d'Ashibetsu, a la subprefectura de Sorachi.

## Història

El municipi pren el seu nom del terme en llengua ainu "Fura-nui", que traduït al català vol dir "flama pudenta" o "lloc pudent". L'origen d'aquest nom es troba en les fumaroles de sofre del mont Tokachi. El 1897, els primers pioners van arribar a la zona des de la prefectura de Mie, assentant-se a l'actual barri d'Ogiyama. En els començaments, el llogaret de Furano s'establí dins del terme municipal del poble d'Utashinai. L'any 1899 es fundà oficialment el poble de Furano. El 1900 s'obre la línia de ferrocarril entre la ciutat d'Asahikawa, capital subprefectural a més d'actual ciutat més populosa de Hokkaido i el poble de Furano. L'1 d'abril de 1919 es crea la vila de Furano amb la incorporació al terme municipal d'alguns petits pobles dels voltants. Furano va esdevindre ciutat amb el seu estatus actual l'1 de maig de 1966.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 16.252 | 22.036 | 25.265 | 33.520 | 36.516 | 30.876 | 28.499 |
| 1990 | 2000 | 2010 | 2020 | 2030 | 2040 | 2050 |
| 26.665 | 26.112 | 24.266 | 21.235 | - | - | - |

## Transport
### Ferrocarril

* Companyia de Ferrocarrils de Hokkaido (JR Hokkaido)
** Furano - Nunobe - Yamabe - Gakuden

### Carretera

* Nacional 38 - Nacional 237
* Prefectural 135 - Prefectural 253 - Prefectural 298 - Prefectural 544 - Prefectural 706 - Prefectural 759 - Prefectural 800 - Prefectural 985

## Agermanaments

* Schladming, Estíria, Àustria. (23 de febrer de 1977)
* Nishiwaki, prefectura de Hyogo, Japó. (20 d'octubre de 1978)

## Referències

* ↑ https://map.yahoo.co.jp/address?ac=01229
* ↑ http://www.kamikawa.pref.hokkaido.lg.jp/gyosei/machi/index.htm
* ↑ Statistics Bureau of Japan
* 1 2 «友好都市・姉妹都市». 富良野市. [Consulta: 4 abril 2016].
# Xatalovka

Xatalovka - Шаталовка (rus) - és un poble de l'óblast de Bélgorod, a Rússia. El 2010 tenia 1.452 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Ateneu Musical i d'Ensenyament Banda Primitiva de Llíria

La Banda primitiva de Llíria, considerada la més antiga de l'Estat espanyol, fou fundada el 1819 pel pare franciscà Fra Antoni Albarracín Enguídanos com a grup de música de vent, amb el nom de Música Militar de Llíria (1847) o Sociedad Música de Llíria (1849) i el 1858 pel definitiu de Música Vella o Primitiva, per oposició a la Unió Musical de Llíria. L'any 1888 concursa per primera vegada al Certamen de València, aconseguint el primer premi. Guardó que ha repetit nombroses vegades al llarg del segle passat.
Ha sigut dirigida, a més dels seus directors titulars, per alguns de les més prestigioses batutes europees com Sergiu Celibidache, Carlo Maria Giulini, Antal Dorati, Desirée Dondaine, Odón Alonso, Rafael Frühbeck de Burgos, Jan Molenar, Luís Cobos, Manuel Galduf i Jan Cober.

## Referències

* ↑ Revista d'etnologia de Catalunya, Edicions 9-11 (en castellà). Departament de Cultura de la Generalitat de Catalunya, 1996, p. 137.
* ↑ de Candé, Roland. Història de la música catalana, valenciana i balear. Edicions 62, 2003, p. 73.
* ↑ Soler Carnicer, José. Nuestras tierras (en castellà). vol.1. V. García, 1985, p. 205.

## Vegeu també

* Unió Musical de Llíria

## Enllaços externs

* Banda Primitiva de Llíria
# Mas d'en Grau (Torà)

El Mas d'en Grau és una masia de Torà (Solsonès) inclosa a l'Inventari del Patrimoni Arquitectònic de Catalunya.

## Descripció

Edifici situat a uns 80 metres al sud de Can Birrot. Consta de quatre façanes i tres plantes. A la façana principal (sud-oest), a la planta baixa hi ha l'entrada d'accés amb llinda de pedra. A la seva esquerra té una porta en arc rebaixat de dimensions més reduïdes. A continuació hi ha un forat encaixat a la façana que correspon a l'espai que ocupava una antiga premsa de vi. A la part dreta de la porta hi ha una finestra amb reixa. A la planta següent hi ha un balcó, amb barana de ferro, a la banda esquerra hi ha dues petites balconades, a la banda de la dreta només n'hi ha una. A la darrera planta hi ha dues obertures en forma arquejada.
A la façana nord-oest, hi ha dues obertures a la planta baixa, dues finestres amb ampit a la següent i a la darrera una gran finestra. A la façana nord-est, hi ha dues finestres a la segona planta, a la part esquerra hi ha un lavabo exterior. A la darrera planta hi ha una finestra. A la façana sud-est hi ha un edifici adjunt. La coberta és de dos vessants (nord-est, sud-oest), acabada amb teules.
Es conserva el corral, però altres petites edificacions han desaparegut, tret d'alguna paret que es manté.

## Referències

* 1 2 3 «Mas d'en Grau». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 març 2015].
# Tuc des Crabes (Naut Aran)

El Tuc des Crabes és una muntanya de 2.620 metres d'altitud, amb una prominència de 142 metres, que es troba al municipi de Naut Aran, a la comarca de la Vall d'Aran.

## Referències

* ↑ Geògraf Salvador Llobet Edicions Cartogràfiques. Val d'Aran, Esc. 1:40.000. 1a edició. Granollers: Editorial Alpina, 2001. ISBN 84-8090-048-2.
* 1 2 Institut Cartogràfic i Geològic de Catalunya
# Nirvana (desambiguació)

«Nirvana» té aquests significats:
* Religió:
** Nirvana: Originalment, esta paraula sànscrita, és utilitzada en Orient per referir-se a l'extinció dels desitjos materials.
* Biologia:
** Nirvana (insecte): Una espècie d'insecte homòpter (de la família Cicadèllidae).
* Cinematografia:
** Nirvana (pel·lícula): Un film italià del gènere de ciència-ficció presentat el 1997.
* Literatura:
** Nirvana (llibre): Llibre d'August D'Halmar.
* Música:
** Nirvana (grup de música): Cèlebre grup musical estatunidenc del gènere grunge, molt popular en la dècada del noranta.
*** Nirvana (àlbum): Primer album de recopilació d'esta banda editat el 2002.
** Nirvana (psicodèlic): Un grup musical britànic del gènere rock psicodèlic.
# Jesús Uribesalgo Gutiérrez

Jesús Uribesalgo Gutiérrez (nascut el 25 de maig de 1969), conegut comunament com a Josu Uribe, és un entrenador de futbol asturià.

## Carrera de club

Nascut a Gijón, Astúries, Uribe va començar a entrenar als 21 anys, dirigint equips juvenils a l'Sporting de Gijón local. Posteriorment, va entrenar en el futbol sènior aficionat, el seu primer èxit va ser el de portar el Ribadesella CF a la tercera divisió la temporada 2001-02, una novetat per al club.
Com a resultat, Uribe va passar directament al segon nivell amb la UD Las Palmas. A la campanya 2003-04 va estar al capdavant del Getafe CF, que va arribar a la Lliga per primera vegada en la seva història, acabant en segona posició darrere del campió Llevant UE i només va perdre sis partits de 42.
Del 2004 al 2009, Uribe va continuar treballant a la segona divisió, amb Elx CF, Hércules CF, Deportivo Alavés i SD Eibar, descendint amb aquest últim després de 15 jornades al capdavant de l'equip. La temporada 2009-10 va passar a la Cultural i Deportiva Leonesa, a la tercera categoria.
El 2011, Uribe va tenir un període fugaç en el futbol grec, deixant el Panserraikos FC després d'uns mesos a causa dels problemes econòmics del club. El gener de 2012 va ser nomenat entrenador del Girona FC després de l'acomiadament de Raül Agné, amb els catalans en la 21a posició (de 22 equips) però finalment evitant el descens a segona divisió.

## Vida personal

El seu pare Jesús Uribe (1938–2005) va ser també futbolista, que va jugar entre d'altres a l'Alavés, el Llevant UE i l'Sporting de Gijón.

## Referències

* 1 2 Josu Uribe acepta el reto del Girona (Josu Uribe accepts challenge of Girona); La Nueva España, 17 gener 2012 (en castellà)
* ↑ El Getafe y el Numancia suben a Primera División (Getafe and Numancia promote to Primera División); El País, 19 juny 2004 (en castellà)
* ↑ El experimentado Josu Uribe, nuevo técnico del Xerez Deportivo FC (Experienced Josu Uribe, new manager of Xerez Deportivo FC); El Córner del Sur, 7 novembre 2019 (en castellà)
* ↑ El Hércules releva a Bordalás por Josu Uribe en el banquillo (Hércules replace Bordalás with Josu Uribe in bench) Arxivat 2016-03-03 a Wayback Machine.; El Correo, 11 octubre 2006 (en castellà)
* ↑ El Alavés despide a Uribe en busca de «un revulsivo» (Alavés fire Uribe looking for «spark»); El Correo, 19 febrer 2008 (en castellà)
* ↑ Eibar: Josu Uribe, nuevo entrenador (Eibar: Josu Uribe, new coach); esFutbol, 10 març 2009 (en castellà)
* ↑ Una regeneración completa, o casi, para una nueva etapa (Complete regeneration, or nearly, for a new spell); Gara, 3 juny 2009 (en castellà)
* ↑ La Cultural confirma la contratación de Josu Uribe como nuevo entrenador (Cultural confirm signing of Josu Uribe as new manager); El Comercio, 24 juliol 2009 (en castellà)
* ↑ Josu Uribe ficha por un conjunto de la Liga griega (Josu Uribe signs for Greek League outfit); La Nueva España, 24 juny 2011 (en castellà)
* ↑ Uribe; Jesús Uribesalgo Uribechevarría, BDFutbol. Consultat 3 gener 2022.

## Enllaços externs

* Jesús Uribesalgo Gutiérrez Fitxa com a entrenador a BDFutbol
# Windsor (Pennsilvània)

Windsor és una població dels Estats Units a l'estat de Pennsilvània. Segons el cens del 2000 tenia 1.331 habitants.

## Demografia

Segons el cens del 2000, Windsor tenia 1.331 habitants, 484 habitatges, i 359 famílies. La densitat de població era de 1.027,8 habitants per km².
Dels 484 habitatges en un 44,2% hi vivien nens de menys de 18 anys, en un 52,3% hi vivien parelles casades, en un 14,7% dones solteres, i en un 25,8% no eren unitats familiars. En el 18,8% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,09.
Per edats la població es repartia de la següent manera: un 31,4% tenia menys de 18 anys, un 9,5% entre 18 i 24, un 33,2% entre 25 i 44, un 16,5% de 45 a 60 i un 9,3% 65 anys o més.
L'edat mediana era de 31 anys. Per cada 100 dones de 18 o més anys hi havia 89,8 homes.
La renda mediana per habitatge era de 37.000$ i la renda mediana per família de 40.057$. Els homes tenien una renda mediana de 30.492$ mentre que les dones 20.912$. La renda per capita de la població era de 15.808$. Entorn del 6,5% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Windsor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Windsor». American Fact Finder. Oficina del Cens dels Estats Units, 12-01-2010.
# Windsor (Connecticut)

Windsor és una població dels Estats Units a l'estat de Connecticut. Segons el cens del 2005 tenia 28.778 habitants.

## Demografia

Segons el cens del 2000, Windsor tenia 28.237 habitants, 10.577 habitatges, i 7.604 famílies. La densitat de població era de 368 habitants/km².
Dels 10.577 habitatges en un 32,8% hi vivien nens de menys de 18 anys, en un 55,7% hi vivien parelles casades, en un 13% dones solteres, i en un 28,1% no eren unitats familiars. En el 23,2% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,1.
Per edats la població es repartia de la següent manera: un 24,6% tenia menys de 18 anys, un 5,9% entre 18 i 24, un 28,7% entre 25 i 44, un 26,2% de 45 a 60 i un 14,5% 65 anys o més.
L'edat mediana era de 40 anys. Per cada 100 dones de 18 o més anys hi havia 85,5 homes.
La renda mediana per habitatge era de 64.137 $ i la renda mediana per família de 73.064 $. Els homes tenien una renda mediana de 45.443 $ mentre que les dones 37.476 $. La renda per capita de la població era de 27.633 $. Aproximadament el 2,2% de les famílies i el 3,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Windsor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Windsor». American Fact Finder. Oficina del Cens dels Estats Units, 12-01-2010.
# Xivita siberiana

La xivita siberiana (Tringa brevipes) és un ocell limícola de la família dels escolopàcids (Scolopacidae) que habita en estiu corrents fluvials, llacs i aiguamolls de Sibèria al sud de la Península de Taimir, àrea del llac Baikal, Txukotka i les illes Kurils, i en hivern les costes d'Indonèsia, Filipines i Australàsia.
# Xivito

El Xivito o Chivito és un entrepà, farcit de llomello, formatge, lletuga, ou i maonesa. Juntament amb la brascada i l'almussafes, és un dels entrepans valencians amb nom propi.
L'entrepà es va crear a Don Ramón, local de Ramón Martínez Arolas. Deu el nom a un dels ajudants de la cuina del restaurant, anomenat Xavi, i que de malnom anomenaven el Chavita. La recepta original sols portava llomello i formatge.

## Referències

* ↑ Colom, Jaume Fàbrega i. Cuina i cultura del gust al País Valencià: El patrimoni culinari. Universidad de Alicante, 2019-04-01. ISBN 978-84-9717-656-9.
* 1 2 3 Caro Leal, Lidia. «Dijeron de Don Ramón que cambió la cultura por el vicio». Guía Hedonista, 16-10-2020. [Consulta: 4 juliol 2021].
# Xabier Mendiguren Elizegi

Xabier Mendiguren Elizegi (Beasain, Guipúscoa, 1964) és un escriptor en èuscar.

## Obres
### Narrativa

* Sei ipuin amodiozko (1986, Susa)
* Hamalau (1992, Elkar)
* 16 ipuin amodiozko (2002, Susa)
* Opor ezberdinak (1995, Elkar)
* Ene dama maite horri (1996, Elkar)
* Errautsen distira (2002, Elkar)
* Bihotz gosetien Kluba (2005, Elkar)
* Arima enkoniatuak (2006, Elkar)
* Bizitza homeopatikoak (2008, Elkar)

### Novel·la

* Bekatuaren itzala (1995, Elkar)
* Berriro igo nauzu (1997, Elkar)
* Gure barrioa 1975 (1998, Elkar)
* Uda betiko balitz (2003, Elkar)
* Elvis hil zen urtean' (2007, Elkar)

### Literatura infantil i juvenil

* Estitxuk pirata izan nahi du (1987, Elkar)
* Negu gorriko lagun berriak (1988, Erein)
* Tangoak ez du amaierarik (1988, Elkar)
* Joxemeren ohelikopteroa (1988, Elkar)
* Joxemeren ohelikopteroa eta kupel artomikoa (1989, Elkar)
* Joxemevski astronauta (1989, Elkar)
* Ezin da ipuinik asmatu, ala? (1989, Elkar)
* Harrika (1990, Elkar)
* Katuen matxinada (1990, Elkar)
* Puxkin (1991, Elkar)
* Joxeme eta eroen ohelikopteroa (1991, Elkar)
* Joxeme gerrara daramate (1992, Elkar)
* Ametsen kontrabandista (1992, Elkar)
* Telejoxeme (1992, Elkar)
* Patakon (1992, Elkar)
* Irakasle alu bat (1996, Elkar)
* Obsexuen kluba (1997, Elkar)
* Kanibalaren kaiolan (1998, Elkar)
* Txakurraren alaba (2000, Elkar)
* Joxeme ezkirol (1997, Elkar)
* Zergatik ez du kantatzen txantxangorriak? (1997, Elkar)
* Kosk egiten dut (2001, Elkar)
* Gurpil gainean nabil (Giltza, grup Edebé, Bcn, 2007) ISBN 9788481189926
** versió en castellà: Voy sobre ruedas, traducció de l'autor, il·lustracions de Patxi Gallego Palacios, Edebé, Bcn, 2007, 4a edició 2011

### Antologia

* Euskal literaturaren antologia (1998, Elkar - Ikastolen Elkartea): Koldo Izagirrerekin elkarlanean

### Teatre

* Kanpotarrak maisu - Kultur ministrariak ez digu errukirik (1987, Susa)
* Pernando, bizirik hago oraindio (1989, Euskaltzaindia)
* Publikoari gorroto (1987, Euskaltzaindia)
* Ankerki (1993, Elkar)
* Garai(a) da Euskadi (1993, Kutxa Fundazioa)
* Telesforo ez da Bogart (2003, Kutxa Fundazioa)
* Hilerri itxia (1995, Euskaltzaindia)
* Heroien gaua / Amodioaren ziega (2004, Artezblai)

### Crònica

* Errekarteko koadernoa (2001, Elkar)
* Arbelaren gainean (2004, Elkar)

### Articles

* Egunen harian (2005, Elea)

### Autobiografia

* Nerabearen biluzia (1999, Elkar)

## Enllaços externs

* (basc) Xabier Mendiguren Elizegi literaturaren zubitegian
# Xuwenyuanita

La xuwenyuanita és un mineral de la classe dels sulfurs.

## Característiques

La xuwenyuanita és una sulfosal de fórmula química Ag$_9$Fe$^{3+}$Te₂S₄. Va ser aprovada com a espècie vàlida per l'Associació Mineralògica Internacional l'any 2021, i encara resta pendent de publicació. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Geològic de la Xina, a Beijing (República Popular de la Xina), amb el número de catàleg: m16128.

## Formació i jaciments

Va ser descoberta al dipòsit de zinc, plom i argent de Bajiazi, situat al comtat de Jianchang, a Huludao (Liaoning, República Popular de la Xina). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Xuwenyuanite» (en anglès). Mindat. [Consulta: 7 juny 2022].
# XvColor

La denominació xvColor és el nom comercial proposat per Sony per assignar als dispositius que admeten xvYCC, el qual és un estàndard internacional d'espai de color d'imatges en moviment ratificat per la IEC (Comissió Electrotècnica Internacional).
Aquest estàndard inclòs entre les novetats que permet l'especificació HDMI 1.3 afegeix a l'espectre nous tons, el que permet representar una major varietat de colors que l'estàndard sRGB actual, fins a gairebé duplicar (x1.8 vegades) la gamma de colors reproduïbles, obtenint així tons vermells, blaus i verds més vius i reals.
El nou estàndard permet representar colors fins a 48 bits, en lloc dels actuals 24 bits del sistema RGB.
Per visualitzar la nova gamma de colors és necessari que tant el dispositiu de gravació com el de reproducció siguin compatibles amb ell, de manera que només els últims llançaments de les marques són capaços de reproduir la gamma ampliada de colors.

## Enllaços externs

* xvColor_Sony
# Xavier Castellana i Gamisans

Xavier Castellana i Gamisans (Freixinet, 14 d'octubre de 1976) és un informàtic i polític català. Actualment és regidor de l'ajuntament de Riner i senador per la circumscripció de Lleida.
Militant d'Esquerra Republicana de Catalunya des de 1994. Ha estat conseller nacional i membre de l'executiva comarcal del partit al Solsonès i també a les Corts de Barcelona.
Fou escollit regidor de l'ajuntament de Riner a les eleccions municipals espanyoles de 2007, 2011 i 2015. Fou membre del Consell Comarcal del Solsonès i director de serveis de l'Agència Catalana de la Joventut. A les eleccions generals espanyoles de 2016 fou escollit senador per Esquerra Republicana de Catalunya - Catalunya Sí per la circumscripció de Lleida.

## Referències

* ↑ Esquerra emplena Joventut de dirigents del partit, E-notícies.
* ↑ Ajuntament Arxivat 2016-08-17 a Wayback Machine., Ajuntament de Riner.
* ↑ Xavier Castellana, de Riner, es perfila com a cap de llista d'ERC per Lleida, Nació Digital, 7 d'octubre de 2011.
* ↑ Sistema d'accés a l'Agència Catalana de la Joventut, Agència Catalana de la Joventut.
* ↑ Castellana Gamisans, Xavier, Senat d'Espanya.
# Zandkreekdam

El dic de Zandkreek (Zandkreekdam) es va construir entre 1957 i 1960, té 830 metres de llarg i connecta l'illa de Zuid-Beveland, a l'altura de Goes, amb l'illa de Noord-Beveland, a l'altura de Kortgene. Separa el Oosterschelde (estuari del riu Escalda) del Veerse Meer.
Aquest dic forma part del Pla Delta i en concret del pla de les tres illes, que amb la construcció d'aquest dic i del Veerse Gat comunicaria les illes Walcheren, Noord-Beveland i Zuid-Beveland.
El dic de Zandkreek era necessari per poder construir el dic de Veerse Gat, al nord de Veerse Meer. Si s'hagués construït primer el dic de Veerse Gat hagués hagut molts problemes degut al moviment dels corrents.
Per a la construcció del dic es varen fer servir pous de fonamentació de 11 metres de llarg, 7,5 metres d'ample i 6 metres d'alt.
Una vegada acabat el dic, es va agregar una resclosa per tal d'obrir-li el pas als vaixells.

## Referències

* ↑ «El plan de las tres islas» (en castellà). Deltawerken. Arxivat de l'original el 13 d’octubre 2017. [Consulta: 22 juliol 2017].
* ↑ «El dique de Zandkreek (Zandkreekdam)» (en castellà). Deltawerken. Arxivat de l'original el 12 de gener 2011. [Consulta: 22 juliol 2017].
# Xemiakinski

Xemiakinski (en rus: Шемякинский) és un poble (un khútor) de l'óblast de Volgograd, a Rússia, segons el cens del 2010 tenia 154 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].